মেন ইন ব্ল্যাক

জনপ্রিয় সংস্কৃতি এবং ইউএফও ষড়যন্ত্র তত্ত্বে মেন ইন ব্ল্যাক (Men in Black) দ্বারা কালো স্যুট পরিহিত লোকদেরকে বোঝানো হয় যারা নিজেদেরকে সরকারী এজেন্ট বলে দাবী করেন, ইউএফও প্রত্যক্ষদর্শীদের (যারা ইউএফও এর সাক্ষ্যপ্রমাণ পেয়েছেন বলে দাবী করেন) ভয় দেখান এবং ইউএফও প্রত্যক্ষদর্শীগণ যা দেখেছেন সেই বিষয়ে নীরব থাকার জন্য হুমকি দেন। কখনও কখনও বলা হয়, তারা নিজেরাই ভীনগ্রহবাসী (Alien)। এই শব্দটি কোনো অজানা সংগঠন বা সরকারের বিভিন্ন শাখায় কাজ করা রহস্যময় ব্যক্তিকে বোঝাতেও বারবার ব্যবহার করা হয়, যেখানে সেই ব্যক্তিকে কোনো গোপনীয়তা রক্ষার জন্য বা অদ্ভুত কার্য পরিচালনার জন্য নিযুক্ত করা হয়ে থাকে। এই শব্দটি জাতিবাচক, বিভিন্ন অস্বাভাবিক, হুমকিস্বরূপ অথবা অদ্ভুত আচরণ করা ব্যক্তিকে বোঝাতে শব্দটি ব্যবহার করা হয়, যার স্বভাব, প্রকাশ বা উপস্থিতিকে ইউএফও দর্শনের সাথে কোনোভাবে সম্পর্কযুক্ত করা যায়। ইউএফও গবেষক এবং ইউএফও কৌতূহলীগণ অনেক সময়ই তাদের নিজেদের সাথে "মেন ইন ব্ল্যাক" এর সাক্ষাৎ ও মোকাবেলার কথা বলেছেন। বাস্তব জীবনের এই "মেন ইন ব্ল্যাক" এর গল্পগুলো একটি আধা-কমিক বৈজ্ঞানিক কল্পকাহিনী (Semi-comic science fiction) মেন ইন ব্ল্যাক নামক কমিক বই, চলচ্চিত্র এবং অন্যান্য মিডিয়া ফ্র্যাঞ্চাইজ তৈরি করার উৎসাহ জুগিয়েছিল। লোকাচারবিদ পিটার রোজসেউইজ "মেন ইন ব্ল্যাক" এর ধারণাকে মানুষের মাঝে লুসিফার (বাইবেলে বর্ণিত শয়তান) সম্পর্কিত ধারণার সাথে তুলনা করেছেন এবং বলেছেন, এদেরকে একধরনের "মনোবিজ্ঞানগত নাটক" হিসেবে বিবেচনা করা যায়। "মেন ইন ব্ল্যাক" এর ধারণা ইউফোলজি এবং ইউএফও লোকাচারেই বেশি পাওয়া যায়। ১৯৫০ এবং ১৯৬০ এর দশকে ইউফোবিদগণ একটি চক্রান্তমূলক মানসিকতা অবলম্বন করা শুরু করে এবং "ইউএফও সংক্রান্ত সত্যতা" আবিষ্কারের জন্য তাদের উপর কোনো সংগঠিত হুমকি আসতে শুরু করবে বলে ভয় পেতে শুরু করেন। ১৯৪৭ সালে, হ্যারল্ড ডাল দাবী করেন, কালো রং এর স্যুট পরিহিত এক ব্যক্তি তাকে সতর্ক করে গেছেন যাতে তিনি তার দাবীকৃত মউরি দ্বীপে ইউএফও দেখার কথা প্রকাশ না করেন। ১৯৫০ এর দশকের মাঝামাঝি সময়ে ইউফোলজিস্ট আলবার্ট কে বেন্ডার দাবী করেন, একজন কালো স্যুট পরিহিত ব্যক্তি তার সাথে দেখা করেছেন যিনি তাকে হুমকি প্রদান ও সতর্ক করে গেছেন যাতে তিনি আর ইউএফও নিয়ে তদন্ত না করেন। বেন্ডার বিশ্বাস করতেন, সেই "মেন ইন ব্ল্যাক" ছিলেন একজন গোপন সরকারী এজেন্ট যার কাজ ছিল ইউএফও সম্পর্কিত সাক্ষ্যপ্রমাণগুলোকে ধামাচাপা দেয়া। ইউফোলজিস্ট জন কিল দাবী করেন তার সাথে মেন ইন ব্ল্যাকের সাক্ষাত হয়েছিল যাদেরকে তিনি "ভৌতিক অতিপ্রাকৃতিক" বলেছেন যাদের গায়ের রং ছিল কালো এবং মুখমণ্ডলের গঠন ছিল "বহির্জাগতিক"। ইউফোলজিস্ট জেরোম ক্লার্কের মতে, "মেন ইন ব্ল্যাক" সম্পর্কিত ঘটনাসমূহ সেই সব অভিজ্ঞতার প্রতিনিধিত্ব করে যেগুলো "বাস্তব জগতে সাধারণ ঘটনার মতো ঘটতে দেখা গেছে বলে মনে হয় না"। ঐতিহাসিক এরন গুলিয়াস লেখেন, "সত্তর, আশি ও নব্বই এর দশকে ইউএফও ষড়যন্ত্র তাত্ত্বিকগণ "মেন ইন ব্ল্যাক" এর ধারণাকে তাদের বর্ধিষ্ণু জটিল এবং ভ্রমাত্মক কল্পনায় প্রবেশ করান।" জন সি শেরউড তার প্রবন্ধ Gray Barker: My Friend, the Myth-Maker এ লেখেন, “১৯৬০ এর দশকের শেষের দিকে তার ১৮ বছর বয়সে, গ্রে বার্কার তাকে একটি গল্প তৈরি করতে প্ররোচিত করলে তিনি গ্রে বার্কারকে সাহায্য করেছিলেন। পরে সেই গল্পটিকে বার্কার তার বইতে প্রকাশিত করেছিলেন। সেখানে বার্কার "ব্ল্যাকমেন" এর কথা উল্লেখ করেন। গল্পটি অনুসারে এই ব্ল্যাকমেন হলেন তিনজন রহস্যজনক ইউএফও অধিবাসী যারা শেরউডের ছদ্মনামী পরিচয় "ডঃ রিচার্ড এইচ প্র্যাট" কে ইউএফও সম্পর্কে প্রকাশ করতে বিরত করেছিল।” Clark, Jerome (1996). The UFO Encyclopedia, volume 3: High Strangeness, UFO’s from 1960 through 1979. Omnigraphis. 317–18. James R. Lewis (৯ মার্চ ১৯৯৫)। The Gods Have Landed: New Religions from Other Worlds। SUNY Press। পৃষ্ঠা 218–। আইএসবিএন 978-0-7914-2330-1।  Aaron John Gulyas (২৫ জানুয়ারি ২০১৬)। Conspiracy Theories: The Roots, Themes and Propagation of Paranoid Political and Cultural Narratives। McFarland। পৃষ্ঠা 86–। আইএসবিএন 978-1-4766-2349-8।  Harris, Aisha। "Do UFO Hunters Still Report "Men in Black" Sightings?"। Slate। Slate.com। সংগ্রহের তারিখ ৩ জুলাই ২০১৪।  Sherwood, John C.। "Gray Barker: My Friend, the Myth-Maker"। Skeptical Inquirer। ২০১১-০৫-১২ তারিখে মূল থেকে আর্কাইভ করা। সংগ্রহের তারিখ ২০০৬-১০-১০।  Clark, Jerome (১৯৯৬)। The UFO Encyclopedia, volume 3: High Strangeness, UFO’s from 1960 through 1979। Omnigraphis। আইএসবিএন 1-55888-742-3।  Condon, Edward (১৯৬৮)। Daniel S. Gilmor, সম্পাদক। Final Report of the Scientific Study of Unidentified Flying Objects। New York City: Batnam। আইএসবিএন 0-552-04747-3। ISBN।  Wallace, Chevon। "Albert Bender and the M.I.B. Mystery"। Bridgeport Public Schools। ২০১১-০৭-১৯ তারিখে মূল থেকে আর্কাইভ করা। সংগ্রহের তারিখ ২০০৬-০৯-১০।  The Mothman Prophecies - 1975 book by John Keel an account of alleged sightings of a large, winged creature called Mothman in the vicinity of Point Pleasant, West Virginia, during 1966 and 1967, it also narrates encounters of the author with “Men In Black” Los Hombres De Negro y los OVNI - 1979 book by Uruguayan ufologist Fabio Zerpa টেমপ্লেট:Conspiracy theories টেমপ্লেট:Men in Black